title: Odločba Nadzornega organa Efte št. 30/20/COL z dne 1. aprila 2020 o stošesti spremembi procesnih in materialnih pravil na področju državne pomoči z nadomestitvijo Priloge k Smernicam o kratkoročnem zavarovanju izvoznih kreditov [2020/982]

text:
                  9.7.2020

                  SL

                  Uradni list Evropske unije

                  L 220/8

         ODLOČBA NADZORNEGA ORGANA EFTE št. 30/20/COL
         z dne 1. aprila 2020
         o stošesti spremembi procesnih in materialnih pravil na področju državne pomoči z nadomestitvijo Priloge k Smernicam o kratkoročnem zavarovanju izvoznih kreditov [2020/982]
         Nadzorni organ Efte (v nadaljnjem besedilu: Nadzorni organ) je –
         OB UPOŠTEVANJU:
         Sporazuma o Evropskem gospodarskem prostoru (v nadaljnjem besedilu: Sporazum EGP) ter zlasti členov 61 do 63 in Protokola 26,
         Sporazuma med državami Efte o ustanovitvi nadzornega organa in sodišča (v nadaljnjem besedilu: Sporazum o nadzornem organu in sodišču) ter zlasti člena 24 in člena 5(2)(b),
         OB UPOŠTEVANJU NASLEDNJEGA:
         V skladu s členom 24 Sporazuma o nadzornem organu in sodišču Nadzorni organ uveljavlja določbe Sporazuma EGP v zvezi z državno pomočjo.
         Nadzorni organ v skladu s členom 5(2)(b) Sporazuma o nadzornem organu in sodišču izda obvestila ali smernice o zadevah, ki jih obravnava Sporazum EGP, če to izrecno določa navedeni sporazum ali Sporazum o nadzornem organu in sodišču ali če Nadzorni organ meni, da je to potrebno.
         Evropska komisija je 27. marca 2020 sprejela Sporočilo o spremembi Priloge k Sporočilu Komisije državam članicam o uporabi členov 107 in 108 Pogodbe o delovanju Evropske unije za kratkoročno zavarovanje izvoznih kreditov (v nadaljnjem besedilu: sporočilo) (1).
         Da bi Komisija pomagala gospodarstvu EU ob izbruhu COVID-19, je sprejela začasni okvir (2), ki državam članicam omogoča, da zagotovijo dodatne podporne ukrepe in pri tem uporabijo celotno prožnost, ki jo omogočajo veljavna pravila o državni pomoči. Ta okvir je na področju kratkoročnega zavarovanja izvoznih kreditov uvedel dodatno prožnost pri potrjevanju začasne netržnosti nekaterih tveganj zaradi pomanjkanja zavarovanja izvoznih kreditov v skladu s točko 18(d) sporočila. Navedena prožnost morda ne bo zadoščala za hitro reševanje težav, s katerimi se trenutno spoprijemajo podjetja in se bodo najverjetneje tudi v bližnji prihodnosti. Zato je za blaženje negativnih posledic nenadnega umika zasebnih zavarovateljev s trga kratkoročnih izvoznih kreditov potreben hitrejši odziv. Komisija ob upoštevanju rezultatov javnega posvetovanja in splošnih znakov motečega vpliva COVID-19 na gospodarstvo Unije kot celote meni, da zasebne zmogljivosti na splošno niso zadostne za kritje vseh ekonomsko upravičenih tveganj za izvoz v države, ki so trenutno uvrščene med države s tržnimi tveganji. Hkrati pa se glede na razpoložljive informacije o prihodnjem poteku izbruha COVID-19 lahko zgodi, da bodo zasebni zavarovatelji ponovno začeli povečevati svojo izpostavljenost na področju kratkoročnega zavarovanja izvoznih kreditov še pred enoletnim obdobjem iz točke 36 sporočila.
         V teh okoliščinah se je Komisija odločila, da bo vsa komercialna in politična tveganja, povezana z izvozom v države, navedene v Prilogi k sporočilu, štela za začasno netržna do 31. decembra 2020, skladno s trajanjem začasnega okvira. V skladu s točko 36 sporočila bo Komisija tri mesece pred koncem leta 2020 ocenila, ali naj se začasna izjema podaljša.
         Ta sprememba sporočila je pomembna tudi za Evropski gospodarski prostor.
         V skladu s ciljem homogenosti iz člena 1 Sporazuma EGP je treba po celotnem Evropskem gospodarskem prostoru zagotoviti enotno uporabo pravil EGP o državni pomoči.
         V skladu s točko II naslova „SPLOŠNO“ na strani 11 Priloge XV k Sporazumu EGP mora Nadzorni organ po posvetovanju s Komisijo sprejeti akte, ki ustrezajo tistim, ki jih je sprejela Evropska komisija,
         PO POSVETOVANJU z Evropsko komisijo,
         PO POSVETOVANJU z državami Efte –
         SPREJEL NASLEDNJO ODLOČBO:

            Člen 1
            Procesna in materialna pravila na področju državne pomoči se spremenijo tako, da se nadomesti Priloga k Smernicam o kratkoročnem zavarovanju izvoznih kreditov. Nova priloga je priložena tej odločbi in je njen sestavni del.

            Člen 2
            Besedilo te odločbe v angleškem jeziku je edino verodostojno.

            V Bruslju, 1. aprila 2020

                  Za Nadzorni organ Efte

                  S spoštovanjem,

               Bente ANGELL-HANSEN

                  Predsednica

                  Odgovorna članica kolegija

               Frank J. BÜCHEL

                  Član kolegija

               Högni KRISTJÁNSSON

                  Član kolegija

               Carsten ZATSCHLER

                  Sopodpisan kot direktor za

                  pravne in izvršilne zadeve

            (1)  Še neobjavljeno.

            (2)  Sporočilo Komisije – Začasni okvir za ukrepe državne pomoči v podporo gospodarstvu ob izbruhu COVID-19 z dne 19. marca 2020 (UL C 91 I, 20.3.2020, str. 1).

               PRILOGA (1)

               Seznam držav s tržnimi tveganji

            Nadzorni organ vsa komercialna in politična tveganja, povezana z izvozom v spodaj navedene države, šteje za začasno netržna do 31. decembra 2020.
            Belgija
            Bolgarija
            Češka
            Danska
            Nemčija
            Estonija
            Irska
            Grčija
            Španija
            Francija
            Hrvaška
            Italija
            Ciper
            Latvija
            Lihtenštajn
            Litva
            Luksemburg
            Madžarska
            Malta
            Nizozemska
            Avstrija
            Poljska
            Portugalska
            Romunija
            Slovenija
            Slovaška
            Finska
            Švedska
            Združeno kraljestvo
            Avstralija
            Kanada
            Islandija
            Japonska
            Nova Zelandija
            Norveška
            Švica
            Združene države Amerike

               (1)  Nadomeščena z Odločbo št. 30/20/COL.


title: Sklep Sveta (EU) 2020/984 z dne 7. julija 2020 o sklenitvi Protokola o izvajanju Sporazuma o partnerstvu v ribiškem sektorju med Evropsko skupnostjo in Republiko Gvinejo Bissau (2019–2024)

text:
                  10.7.2020

                  SL

                  Uradni list Evropske unije

                  L 222/4

         SKLEP SVETA (EU) 2020/984
         z dne 7. julija 2020
         o sklenitvi Protokola o izvajanju Sporazuma o partnerstvu v ribiškem sektorju med Evropsko skupnostjo in Republiko Gvinejo Bissau (2019–2024)
         SVET EVROPSKE UNIJE JE –
         ob upoštevanju Pogodbe o delovanju Evropske unije in zlasti člena 43 v povezavi s točko (a)(v) drugega pododstavka člena 218(6) in členom 218(7) Pogodbe,
         ob upoštevanju predloga Evropske komisije,
         ob upoštevanju odobritve Evropskega parlamenta (1),
         ob upoštevanju naslednjega:

                     (1)

                     Svet je 17. marca 2008 sprejel Uredbo (ES) št. 241/2008 (2), s katero je sklenil Sporazum o partnerstvu v ribiškem sektorju med Evropsko skupnostjo in Republiko Gvinejo Bissau (3) (v nadaljnjem besedilu: Sporazum). Sporazum je začel veljati 15. aprila 2008, bil je samodejno podaljšan in še vedno velja.

                     (2)

                     Svet je 28. februarja 2017 na podlagi priporočila Komisije odobril začetek pogajanj z Republiko Gvinejo Bissau za sklenitev novega protokola o izvajanju Sporazuma.

                     (3)

                     Prejšnji protokol k Sporazumu je prenehal veljati 23. novembra 2017.

                     (4)

                     Komisija je v imenu Unije pogajala o novem protokolu. Kot rezultat teh pogajanj, je bil 15. novembra 2018 parafiran nov protokol.

                     (5)

                     V skladu s Sklepom Sveta (EU) 2019/1088 (4) je bil Protokol o izvajanju Sporazuma o partnerstvu v ribiškem sektorju med Evropsko skupnostjo in Republiko Gvinejo Bissau (2019–2024) (v nadaljnjem besedilu: Protokol) podpisan 15. junija 2019.

                     (6)

                     Protokol se uporablja začasno od datuma njegovega podpisa.

                     (7)

                     Cilj Protokola je Uniji in Republiki Gvineji Bissau omogočiti tesnejše sodelovanje pri spodbujanju trajnostne ribiške politike, odgovornega izkoriščanja ribolovnih virov v vodah Gvineje Bissau in prizadevanj Gvineje Bissau za razvoj modrega gospodarstva.

                     (8)

                     Protokol bi bilo treba odobriti.

                     (9)

                     Člen 10 Sporazuma ustanavlja skupni odbor, odgovoren za spremljanje njegovega izvajanja. Skupni odbor lahko poleg tega v skladu z navedenim členom in členom 5, členom 6(4), členom 7(4) ter členom 8(2) in (4) Protokola sprejme določene spremembe Protokola. Da bi olajšali odobritev takšnih sprememb, bi bilo treba pod določenimi vsebinskimi in postopkovnimi pogoji Komisijo pooblastiti, da jih v imenu Unije odobri po poenostavljenem postopku.

                     (10)

                     Stališče Unije o spremembah Protokola bi moral določiti Odbor stalnih predstavnikov vlad držav članic. Če predlaganim spremembam v skladu s členom 16(4) Pogodbe o Evropski uniji v Odboru stalnih predstavnikov vlad držav članic ne bo nasprotovalo število držav članic, ki ustreza manjšini, ki lahko prepreči sprejetje, bodo predlagane spremembe sprejete.

                     (11)

                     Stališče glede drugih zadev, ki se v imenu Unije zavzame v skupnem odboru, bi bilo treba določiti v skladu s Pogodbama in ustaljeno prakso –

               SPREJEL NASLEDNJI SKLEP:

            Člen 1
            Protokol o izvajanju Sporazuma o partnerstvu v ribiškem sektorju med Evropsko skupnostjo in Republiko Gvinejo Bissau (2019–2024) se odobri v imenu Unije (5).

            Člen 2
            Predsednik Sveta v imenu Unije poda uradno obvestilo iz člena 17 Protokola.

            Člen 3
            V skladu s postopkom iz Priloge II k temu sklepu je Komisija pooblaščena, da v imenu Unije odobri spremembe Protokola, ki jih sprejme skupni odbor, ustanovljen s členom 10 Sporazuma.

            Člen 4
            Ta sklep začne veljati na dan sprejetja.

            V Bruslju, 7. julija 2020

                  Za Svet

                  Predsednik

               M. ROTH

            (1)  Odobritev z dne 17. junija 2020 (še ni objavljena v Uradnem listu).

            (2)  Uredba Sveta (ES) št. 241/2008 z dne 17. marca 2008 o sklenitvi sporazuma o partnerstvu v ribiškem sektorju med Evropsko skupnostjo in Republiko Gvinejo Bissau (UL L 75, 18.3.2008, str. 49).

            (3)  UL L 342, 27.12.2007, str. 5.

            (4)  Sklep Sveta (EU) 2019/1088 z dne 6. junija 2019 o podpisu, v imenu Evropske unije, in začasni uporabi Protokola o izvajanju Sporazuma o partnerstvu v ribiškem sektorju med Evropsko skupnostjo in Republiko Gvinejo Bissau (2019–2024) (UL L 173, 27.6.2019, str. 1).

            (5)  Besedilo Protokola je bilo objavljeno v UL L 173, 27.6.2019, skupaj s sklepom o podpisu.

            PRILOGA
            Postopek za odobritev sprememb Protokola, ki jih sprejme skupni odbor
            Kadar mora skupni odbor sprejeti spremembe Protokola v skladu s členom 5, členom 6(4), členom 7(4) ter členom 8(2) in (4) Protokola, je Komisija pooblaščena, da v imenu Unije odobri predlagane spremembe pod naslednjimi pogoji:

                        (1)

                        Komisija zagotovi, da (je) odobritev v imenu Unije:

                                    (a)

                                    v skladu s cilji skupne ribiške politike;

                                    (b)

                                    v skladu z ustreznimi pravili, sprejetimi v okviru regionalnih organizacij za upravljanje ribištva, in upošteva skupno upravljanje s strani obalnih držav;

                                    (c)

                                    upošteva najnovejše statistične, biološke in druge ustrezne podatke, poslane Komisiji.

                        (2)

                        Preden Komisija v imenu Unije odobri predlagane spremembe, jih predloži Svetu, in to dovolj zgodaj pred zadevnim sestankom skupnega odbora.

                        (3)

                        Skladnost predlaganih sprememb z merili iz točke 1 te priloge bo ocenil Odbor stalnih predstavnikov vlad držav članic.

                        (4)

                        Komisija v imenu Unije odobri predlagane spremembe, razen če jim v skladu s členom 16(4) Pogodbe o Evropski uniji nasprotuje število držav članic, ki ustreza manjšini v Svetu, ki lahko prepreči sprejetje. Če taka manjšina obstaja, Komisija v imenu Unije zavrne predlagane spremembe.

                        (5)

                        Če je na poznejših sestankih skupnega odbora, vključno na sestanku na kraju samem, nemogoče doseči dogovor, se zadeva skladno s postopkom iz točk 2 do 4 znova predloži Svetu, da bi se v stališču Unije upoštevali novi elementi.

                        (6)

                        Komisija je pozvana, da v ustreznem roku stori vse potrebno za nadaljnje ukrepanje v zvezi s sklepom skupnega odbora, po potrebi tudi objavi zadevni sklep v Uradnem listu Evropske unije in predloži kakršne koli predloge, potrebne za izvajanje navedenega sklepa.

                        (7)

                        Stališče, ki se glede drugih zadev, ki se ne nanašajo na spremembe Protokola v skladu s členom 5, členom 6(4), členom 7(4) ter členom 8(2) in (4), v imenu Unije zavzame v skupnem odboru, se določi v skladu s Pogodbama in ustaljeno prakso.


title: Sklep Sveta (EU) 2020/985 z dne 7. julija 2020 o sklenitvi Protokola o izvajanju Sporazuma o partnerstvu v ribiškem sektorju med Demokratično republiko São Tomé in Príncipe in Evropsko skupnostjo

text:
                  10.7.2020

                  SL

                  Uradni list Evropske unije

                  L 222/7

         SKLEP SVETA (EU) 2020/985
         z dne 7. julija 2020
         o sklenitvi Protokola o izvajanju Sporazuma o partnerstvu v ribiškem sektorju med Demokratično republiko São Tomé in Príncipe in Evropsko skupnostjo
         SVET EVROPSKE UNIJE JE –
         ob upoštevanju Pogodbe o delovanju Evropske unije in zlasti člena 43 v povezavi s točko (a)(v) drugega pododstavka člena 218(6) in členom 218(7) Pogodbe,
         ob upoštevanju predloga Evropske komisije,
         ob upoštevanju odobritve Evropskega parlamenta (1),
         ob upoštevanju naslednjega:

                     (1)

                     Svet je 23. julija 2007 sprejel Uredbo (ES) št. 894/2007 (2), s katero je sklenil Sporazum o partnerstvu v ribiškem sektorju med Evropsko skupnostjo in Demokratično republiko São Tomé in Príncipe (3) (v nadaljnjem besedilu: Sporazum). Sporazum je začel veljati 29. avgusta 2011 in še vedno velja.

                     (2)

                     Svet je 18. decembra 2017 Komisijo pooblastil, da začne pogajanja z Demokratično republiko São Tomé in Príncipe (v nadaljnjem besedilu: São Tomé in Príncipe) za sklenitev novega protokola o izvajanju Sporazuma.

                     (3)

                     Prejšnji protokol k Sporazumu je prenehal veljati 22. maja 2018.

                     (4)

                     Komisija se je v imenu Unije pogajala o novem Protokolu. Po koncu teh pogajanj je bil 17. aprila 2019 parafiran nov protokol.

                     (5)

                     Protokol o izvajanju Sporazuma o partnerstvu v ribiškem sektorju med Demokratično republiko São Tomé in Príncipe in Evropsko skupnostjo (v nadaljnjem besedilu: Protokol) je bil v skladu s Sklepom Sveta (EU) 2019/2218 (4) podpisan 19. decembra 2019.

                     (6)

                     Protokol se začasno uporablja od datuma njegovega podpisa.

                     (7)

                     Cilj Protokola je Uniji in São Toméju in Príncipu omogočiti tesnejše sodelovanje pri spodbujanju trajnostne ribiške politike in odgovornega izkoriščanja ribolovnih virov v vodah São Toméja in Príncipa ter podpreti prizadevanja São Toméja in Príncipa za razvoj ribiškega sektorja.

                     (8)

                     Protokol bi bilo treba odobriti.

                     (9)

                     S členom 9 Sporazuma je ustanovljen skupni odbor, odgovoren za spremljanje izvajanja Sporazuma. Poleg tega lahko skupni odbor v skladu z navedenim členom ter členom 6 in členom 7(2) Protokola sprejme določene spremembe Protokola. Da bi olajšali odobritev takšnih sprememb, bi bilo treba pod posebnimi vsebinskimi in postopkovnimi pogoji Komisijo pooblastiti, da jih odobri v imenu Unije po poenostavljenem postopku.

                     (10)

                     Stališče Unije o spremembah Protokola bi moral oblikovati Svet. Predlagane spremembe bodo odobrene, razen če jim v skladu s členom 16(4) Pogodbe o Evropski uniji ne nasprotuje manjšina držav članic, ki lahko prepreči sprejetje odločitve.

                     (11)

                     Stališče glede drugih zadev, ki ga Unija zastopa v skupnem odboru, bi bilo treba določiti v skladu s Pogodbama in ustaljeno prakso –

               SPREJEL NASLEDNJI SKLEP:

            Člen 1
            Protokol o izvajanju Sporazuma o partnerstvu v ribiškem sektorju med Demokratično republiko São Tomé in Príncipe in Evropsko skupnostjo se odobri v imenu Unije (5).

            Člen 2
            Predsednik Sveta v imenu Unije poda uradno obvestilo iz člena 146 Protokola.

            Člen 3
            V skladu s postopkom iz Priloge k temu sklepu je Komisija pooblaščena, da v imenu Unije odobri spremembe Protokola, ki jih sprejme skupni odbor, ustanovljen v skladu s členom 9 Sporazuma.

            Člen 4
            Ta sklep začne veljati na dan sprejetja.

            V Bruslju, 7. julija 2020

                  Za Svet

                  Predsednik

               M. ROTH

            (1)  Odobritev z dne 17. junija 2020 (še ni objavljena v Uradnem listu).

            (2)  Uredba Sveta (ES) št. 894/2007 z dne 23. julija 2007 o sklenitvi Sporazuma o partnerstvu v ribiškem sektorju med Demokratično republiko São Tomé in Príncipe in Evropsko skupnostjo (UL L 205, 7.8.2007, str. 35).

            (3)  UL L 205, 7.8.2007, str. 36.

            (4)  Sklep Sveta (EU) 2019/2218 z dne 24. oktobra 2019 o podpisu, v imenu Evropske unije, in začasni uporabi Protokola o izvajanju Sporazuma o partnerstvu v ribiškem sektorju med Demokratično republiko São Tomé in Príncipe in Evropsko skupnostjo (UL L 333, 27.12.2019, str. 1).

            (5)  Besedilo Protokola je bilo objavljeno v UL L 333 z dne 27. decembra 2019 skupaj s sklepom o podpisu Protokola.

            PRILOGA
            Postopek za odobritev sprememb Protokola, ki jih sprejme skupni odbor
            Če je skupni odbor pozvan, naj sprejme spremembe Protokola v skladu s členom 6 in členom 7(2) Protokola, je Komisija pooblaščena, da v imenu Unije odobri predlagane spremembe pod naslednjimi pogoji:

                        (1)

                        Komisija zagotovi, da je odobritev v imenu Unije:

                                    (a)

                                    v skladu s cilji skupne ribiške politike;

                                    (b)

                                    združljiva z ustreznimi pravili, sprejetimi v okviru regionalnih organizacij za upravljanje ribištva, ter upošteva skupno upravljanje obalnih držav;

                                    (c)

                                    upošteva statistične in biološke informacije ter druge najnovejše ustrezne informacije, posredovane Komisiji.

                        (2)

                        Preden Komisija v imenu Unije odobri predlagane spremembe, jih dovolj zgodaj pred zadevnim sestankom skupnega odbora predloži Svetu.

                        (3)

                        Svet oceni skladnost predlaganih sprememb z merili iz točke 1.

                        (4)

                        Komisija predlagane spremembe odobri v imenu Unije, razen če jim ne nasprotuje določeno število držav članic, ki ustreza manjšini v Svetu, ki lahko prepreči sprejetje odločitve, v skladu s členom 16(4) Pogodbe o Evropski uniji. Če predlaganim spremembam nasprotuje manjšina, ki lahko prepreči sprejetje odločitve, jih Komisija zavrne v imenu Unije.

                        (5)

                        Če je na poznejših sestankih skupnega odbora, tudi med sestankom na kraju samem, nemogoče doseči dogovor, se zadeva znova predloži Svetu v skladu s postopkom iz točk 2 do 4, da bi se v stališču Unije upoštevali novi elementi.

                        (6)

                        Komisija je pozvana, naj v ustreznem roku sprejme vse potrebne ukrepe za zagotovitev nadaljnjega ukrepanja v zvezi s sklepom skupnega odbora, po potrebi pa tudi objavi zadevni sklep v Uradnem listu Evropske unije in predloži kakršne koli predloge, potrebne za izvajanje navedenega sklepa.

                        (7)

                        Glede drugih vprašanj, ki se ne nanašajo na spremembe Protokola v skladu s členom 6 in členom 7(2) Protokola, se stališče Unije, ki se zastopa v okviru skupnega odbora, opredeli v skladu s Pogodbama in ustaljeno delovno prakso.


title: Sklep (EU) 2020/986 Evropskega parlamenta in Sveta z dne 18. junija 2020 o uporabi sredstev Evropskega sklada za prilagoditev globalizaciji (EGF/2020/000 TA 2020 – tehnična pomoč na pobudo Komisije)

text:
                  10.7.2020

                  SL

                  Uradni list Evropske unije

                  L 222/10

         SKLEP (EU) 2020/986 EVROPSKEGA PARLAMENTA IN SVETA
         z dne 18. junija 2020
         o uporabi sredstev Evropskega sklada za prilagoditev globalizaciji (EGF/2020/000 TA 2020 – tehnična pomoč na pobudo Komisije)
         EVROPSKI PARLAMENT IN SVET EVROPSKE UNIJE STA –
         ob upoštevanju Pogodbe o delovanju Evropske unije,
         ob upoštevanju Uredbe (EU) št. 1309/2013 Evropskega parlamenta in Sveta z dne 17. decembra 2013 o Evropskem skladu za prilagoditev globalizaciji (2014–2020) in razveljavitvi Uredbe (ES) št. 1927/2006 (1) ter zlasti člena 11(2) Uredbe,
         ob upoštevanju Medinstitucionalnega sporazuma z dne 2. decembra 2013 med Evropskim parlamentom, Svetom in Komisijo o proračunski disciplini, sodelovanju v proračunskih zadevah in dobrem finančnem poslovodenju (2) ter zlasti točke 13 Sporazuma,
         ob upoštevanju predloga Evropske komisije,
         ob upoštevanju naslednjega:

                     (1)

                     Namen Evropskega sklada za prilagoditev globalizaciji (ESPG) je zagotavljati podporo delavcem, ki so postali presežni zaradi velikih strukturnih sprememb v svetovnih trgovinskih tokovih, ki so posledica globalizacije, zaradi še vedno trajajoče svetovne finančne in gospodarske krize ali zaradi nove svetovne finančne in gospodarske krize, in samozaposlenim osebam, ki so iz istih razlogov opustile svoje dejavnosti, ter pomagati pri njihovi ponovni vključitvi na trg dela.

                     (2)

                     Sredstva ESPG ne smejo presegati najvišjega letnega zneska 150 milijonov EUR (cene iz leta 2011), kot je določeno v členu 12 Uredbe Sveta (EU, Euratom) št. 1311/2013 (3).

                     (3)

                     Uredba (EU) št. 1309/2013 določa, da se lahko vsako leto na pobudo Komisije za tehnično pomoč uporabi največ 0,5 % najvišjega letnega zneska ESPG.

                     (4)

                     Zato bi bilo treba uporabiti sredstva ESPG, da se zagotovi znesek v višini 345 000 EUR za tehnično pomoč na pobudo Komisije –

               SPREJELA NASLEDNJI SKLEP:

            Člen 1
            V okviru splošnega proračuna Evropske unije za proračunsko leto 2020 se iz Evropskega sklada za prilagoditev globalizaciji uporabi vsota 345 000 EUR v odobritvah za prevzem obveznosti in odobritvah plačil.

            Člen 2
            Ta sklep začne veljati tretji dan po objavi v Uradnem listu Evropske unije.

            V Bruslju, 18. junija 2020

                  Za Evropski parlament

                  Predsednik

               D. M. SASSOLI

                  Za Svet

                  Predsednica

               N. BRNJAC

            (1)  UL L 347, 20.12.2013, str. 855.

            (2)  UL C 373, 20.12.2013, str. 1.

            (3)  Uredba Sveta (EU, Euratom) št. 1311/2013 z dne 2. decembra 2013 o večletnem finančnem okviru za obdobje 2014–2020 (UL L 347, 20.12.2013, str. 884).


Odločba Komisije z dne 22/01/2021 o razglasitvi združljivosti koncentracije s skupnim trgom (Zadeva št. COMP/M.10053 - ZOLLNER ELEKTRONIK / SYSKRON HOLDING / SAMHAMMER / TIKI) v skladu z Uredbo Sveta (ES) št. 139/2004 (Besedilo v angleškem jeziku je edino verodostojno)


title: Sklep Sveta (SZVP) 2021/142 z dne 5. februarja 2021 o posodobitvi seznama oseb, skupin in subjektov, za katere se uporabljajo členi 2, 3 in 4 Skupnega stališča 2001/931/SZVP o uporabi posebnih ukrepov za boj proti terorizmu, in razveljavitvi Sklepa (SZVP) 2020/1132

text:
                  8.2.2021

                  SL

                  Uradni list Evropske unije

                  L 43/14

         SKLEP SVETA (SZVP) 2021/142
         z dne 5. februarja 2021
         o posodobitvi seznama oseb, skupin in subjektov, za katere se uporabljajo členi 2, 3 in 4 Skupnega stališča 2001/931/SZVP o uporabi posebnih ukrepov za boj proti terorizmu, in razveljavitvi Sklepa (SZVP) 2020/1132
         SVET EVROPSKE UNIJE JE –
         ob upoštevanju Pogodbe o Evropski uniji in zlasti člena 29 Pogodbe,
         ob upoštevanju predloga visokega predstavnika Unije za zunanje zadeve in varnostno politiko,
         ob upoštevanju naslednjega:

                     (1)

                     Svet je 27. decembra 2001 sprejel Skupno stališče 2001/931/SZVP (1).

                     (2)

                     Svet je 30. julija 2020 sprejel Sklep (SZVP) 2020/1132 (2) o posodobitvi seznama oseb, skupin in subjektov, za katere se uporabljajo členi 2, 3 in 4 Skupnega stališča 2001/931/SZVP (v nadaljnjem besedilu: seznam).

                     (3)

                     V skladu s členom 1(6) Skupnega stališča 2001/931/SZVP je treba redno pregledovati imena oseb, skupin in subjektov s seznama, da se zagotovi utemeljenost njihovega ohranjanja na seznamu.

                     (4)

                     V tem sklepu je naveden izid pregleda, ki ga je Svet opravil v zvezi z osebami, skupinami in subjekti, za katere se uporabljajo členi 2, 3 in 4 Skupnega stališča 2001/931/SZVP.

                     (5)

                     Svet je preveril, da so pristojni organi iz člena 1(4) Skupnega stališča 2001/931/SZVP sprejeli odločitve v zvezi z vsemi osebami, skupinami in subjekti s seznama, v katerih so ugotovili, da so bili ti vpleteni v teroristična dejanja v smislu člena 1(2) in (3) Skupnega stališča 2001/931/SZVP. Svet je tudi sklenil, da bi morali za osebe, skupine in subjekte, za katere se uporabljajo členi 2, 3 in 4 Skupnega stališča 2001/931/SZVP, še naprej veljati posebni omejevalni ukrepi iz Skupnega stališča 2001/931/SZVP.

                     (6)

                     Seznam bi bilo treba ustrezno posodobiti, Sklep (SZVP) 2020/1132 pa razveljaviti –

               SPREJEL NASLEDNJI SKLEP:

            Člen 1
            Seznam oseb, skupin in subjektov, za katere se uporabljajo členi 2, 3 in 4 Skupnega stališča 2001/931/SZVP, je določen v Prilogi k temu sklepu.

            Člen 2
            Sklep (SZVP) 2020/1132 se razveljavi.

            Člen 3
            Ta sklep začne veljati dan po objavi v Uradnem listu Evropske unije.

            V Bruslju, 5. februarja 2021

                  Za Svet

                  Predsednica

               A. P. ZACARIAS

            (1)  Skupno stališče Sveta 2001/931/SZVP z dne 27. decembra 2001 o uporabi posebnih ukrepov za boj proti terorizmu (UL L 344, 28.12.2001, str. 93).

            (2)  Sklep Sveta (SZVP) 2020/1132 z dne 30. julija 2020 o posodobitvi seznama oseb, skupin in subjektov, za katere se uporabljajo členi 2, 3 in 4 Skupnega stališča 2001/931/SZVP o uporabi posebnih ukrepov za boj proti terorizmu, in razveljavitvi Sklepa (SZVP) 2020/20 (UL L 247, 31.7.2020, str. 18).

            PRILOGA
            SEZNAM OSEB, SKUPIN IN SUBJEKTOV IZ ČLENA 1
            I.   OSEBE

                        1.

                        ABDOLLAHI Hamed (alias Mustafa Abdullahi), rojen 11. 8. 1960 v Iranu. Številka potnega lista: D9004878.

                        2.

                        AL-NASSER, Abdelkarim Hussein Mohamed, rojen v Al Ihsi (Saudova Arabija), državljan Saudove Arabije.

                        3.

                        AL YACOUB, Ibrahim Salih Mohammed, rojen 16. 10. 1966 v Tarutu (Saudova Arabija), državljan Saudove Arabije.

                        4.

                        ARBABSIAR Manssor (alias Mansour Arbabsiar), rojen 6. 3. 1955 ali 15. 3. 1955 v Iranu. Državljan Irana in ZDA, številka potnega lista: C2002515 (Iran); Številka potnega lista: 477845448 (ZDA). Številka nacionalne osebne izkaznice: 07442833, datum izteka veljavnosti: 15. 3. 2016 (vozniško dovoljenje ZDA).

                        5.

                        ASADI Assadollah, rojen 22. 12. 1971 v Teheranu (Iran), državljan Irana. Številka iranskega diplomatskega potnega lista: D9016657.

                        6.

                        BOUYERI, Mohammed (alias Abu ZUBAIR, alias SOBIAR, alias Abu ZOUBAIR), rojen 8. 3. 1978 v Amsterdamu (Nizozemska).

                        7.

                        EL HAJJ, Hassan Hassan, rojen 22. 3. 1988 v kraju Zaghdraiya, Sidon, Libanon, državljan Kanade. Številka potnega lista: JX446643 (Kanada).

                        8.

                        HASHEMI MOGHADAM Saeid, rojen 6. 8. 1962 v Teheranu (Iran), državljan Irana. Številka potnega lista: D9016290, datum izteka veljavnosti: 4. 2. 2019.

                        9.

                        IZZ-AL-DIN, Hasan (alias GARBAYA, Ahmed, alias SA-ID, alias SALWWAN, Samir), Libanon, rojen leta 1963 v Libanonu, državljan Libanona.

                        10.

                        MELIAD, Farah, rojen 5. 11. 1980 v Sydneyju (Avstralija), državljan Avstralije. Številka potnega lista: M2719127 (Avstralija).

                        11.

                        MOHAMMED, Khalid Shaikh (alias ALI, Salem, alias BIN KHALID, Fahd Bin Adballah, alias HENIN, Ashraf Refaat Nabith, alias WADOOD, Khalid Adbul), rojen 14. 4. 1965 ali 1. 3. 1964 v Pakistanu, številka potnega lista: 488555.

                        12.

                        ȘANLI, Dalokay (alias Sinan), rojen 13. 10. 1976 v Pülümüru (Turčija).

                        13.

                        SHAHLAI Abdul Reza (alias Abdol Reza Shala’i, alias Abd-al Reza Shalai, alias Abdorreza Shahlai, alias Abdolreza Shahla’i, alias Abdul-Reza Shahlaee, alias Hajj Yusef, alias Haji Yusif, alias Hajji Yasir, alias Hajji Yusif, alias Yusuf Abu-al-Karkh), rojen okoli leta 1957 v Iranu. Naslova: (1) Kermanshah, Iran, (2) vojaško oporišče Mehran, provinca Ilam, Iran.

                        14.

                        SHAKURI Ali Gholam, rojen okoli leta 1965 v Teheranu, Iran.

                  II.   SKUPINE IN SUBJEKTI

                        1.

                        „Abu Nidal Organisation“ (Organizacija Abu Nidal) – „ANO“ (alias „Fatah Revolutionary Council“ (Revolucionarni svet Fataha), alias „Arab Revolutionary Brigades“ (Arabske revolucionarne brigade), alias „Black September“ (Črni september), alias „Revolutionary Organisation of Socialist Muslims“ (Revolucionarna organizacija socialističnih muslimanov)).

                        2.

                        „Al-Aqsa Martyr’s Brigade“ (Brigada mučenikov Al Akse).

                        3.

                        „Al-Aksa e.V“.

                        4.

                        „Babbar Khalsa“.

                        5.

                        „Communist Party of the Philippines“ (Komunistična stranka Filipinov), vključno z „New People’s Army“ (Nova ljudska vojska) – „NPA“, Filipini.

                        6.

                        „Directorate for Internal Security of the Iranian Ministry for Intelligence and Security“ (Direktorat za notranjo varnost iranskega Ministrstva za obveščevalno dejavnost in varnost).

                        7.

                        „Gama’a al-Islamiyya“ (alias „Al-Gama’a al-Islamiyya“) („Islamic Group“ (Islamistična skupina) – „IG“).

                        8.

                        „İslami Büyük Doğu Akıncılar Cephesi“ – „IBDA-C“ („Great Islamic Eastern Warriors Front“ (Fronta islamskih bojevnikov velikega vzhoda)).

                        9.

                        „Hamas“, vključno s „Hamas-Izz al-Din al-Qassem“.

                        10.

                        „Hizballah Military Wing“ (vojaško krilo Hezbolaha) (alias „Hezbollah Military Wing“, alias „Hizbullah Military Wing“, alias „Hizbollah Military Wing“, alias „Hezballah Military Wing“, alias „Hisbollah Military Wing“, alias „Hizbu’llah Military Wing“, alias „Hizb Allah Military Wing“, alias „Jihad Council“ (in vse enote, ki mu poročajo, vključno s službo za zunanjo varnost)).

                        11.

                        „Hizbul Mudjahideen“ – „HM“.

                        12.

                        „Khalistan Zindabad Force“ (Skupina Kalistan Zindabad) — „KZF“.

                        13.

                        „Kurdistan Workers‘ Party“ (Delavska stranka Kurdistana) – „PKK“ (alias „KADEK“, alias „KONGRA-GEL“).

                        14.

                        „Liberation Tigers of Tamil Eelam“ (Osvobodilni tigri tamilskega Eelama) – „LTTE“.

                        15.

                        „Ejército de Liberación Nacional“ (Nacionalna osvobodilna vojska).

                        16.

                        „Palestinian Islamic Jihad“ (Palestinski islamski džihad) – „PIJ“.

                        17.

                        „Popular Front for the Liberation of Palestine“ (Ljudska fronta za osvoboditev Palestine) – „PFLP“.

                        18.

                        „Popular Front for the Liberation of Palestine – General Command“ (Ljudska fronta za osvoboditev Palestine – splošno poveljstvo) (alias „PFLP – General Command“ (PFLP – splošno poveljstvo)).

                        19.

                        „Devrimci Halk Kurtuluș Partisi-Cephesi“ – „DHKP/C“ (alias „Devrimci Sol“ („Revolutionary Left“ (Revolucionarna levica)), alias „Dev Sol“) (Revolucionarna ljudska osvobodilna vojska/fronta/stranka).

                        20.

                        „Sendero Luminoso“ – „SL“ (Sijoča pot).

                        21.

                        „Teyrbazen Azadiya Kurdistan“ – „TAK“ (alias „Kurdistan Freedom Falcons“, alias „Kurdistan Freedom Hawks“ (Kurdistanski sokoli svobode)).